*****

ΚΑΝΟΝΙΣΜΟΣ (ΕΟΚ) αριθ. 2/81 ΤΟΥ ΣΥΜΒΟΥΛΙΟΥ

της 1ης Ιανουαρίου 1981

περί καθορισμού, για την περίοδο εμπορίας 1980/81, των τιμών παρεμβάσεως και της τιμής αναγωγής που εφαρμόζονται στην Ελλάδα στους τομείς των σιτηρών και της όρυζας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την πράξη προσχωρήσεως του 1979, και ιδίως το άρθρο 60 περίπτωση α) και το άρθρο 72 παράγραφος 1,

την πρόταση της Επιτροπής,

τη γνώμη της Συνελεύσεως (1),

Εκτιμώντας:

ότι το άρθρο 58 παράγραφος 2 της πράξεως προσχωρήσεως προβλέπει ότι οι τιμές που θα εφαρμόζονται στην Ελλάδα ως την πρώτη προσέγγιση καθορίζονται, σύμφωνα με τους κανόνες που προβλέπονται στην κοινή οργάνωση αγορών, σε επίπεδο που επιτρέπει στους παραγωγούς να επιτύχουν τιμές ισοδύναμες με αυτές που έχουν επιτευχθεί υπό το προηγούμενο εθνικό καθεστώς, κατά τη διάρκεια μιας αντιπροσωπευτικής περιόδου· ότι, σύμφωνα με τα άρθρα 96 και 102 της πράξεως προσχωρήσεως, η διάταξη εφαρμόζεται, για τον τομέα των σιτηρών και της όρυζας, στις τιμές παρεμβάσεως καί, για τον μαλακό σίτο, στην τιμή αναγωγής·

ότι το ελληνικό καθεστώς εγγυημένων τιμών είναι συγκρίσιμο με αυτό της Κοινότητος των Εννέα· ότι, ως εκ τούτου, δικαιολογείται να ληφθεί υπόψη ως αντιπροσωπευτική περίοδος, κατά την έννοια του προαναφερθέντος άρθρου 58 παράγραφος 2 της πράξεως προσχωρήσεως, η περίοδος εμπορίας 1980/81·

ότι η μετατροπή των ελληνικών τιμών σε ΕΝΜ με βάση τη σημερινή νομισματική κατάσταση οδηγεί σε διαφορά που πρέπει να θεωρηθεί ως ελάχιστη, κατά την έννοια του άρθρου 60 περίπτωση α) της πράξεως προσχωρήσεως, για τα σιτηρά που προορίζονται για ζωοτροφές· ότι, ως εκ τούτου, ενδείκνυται να εφαρμοσθούν για την Ελλάδα, από την 1η Ιανουαρίου 1981, οι κοινές τιμές για την κριθή και τον αραβόσιτο· ότι για το σίτο και τη σίκαλη, η εφαρμογή των διατάξεων του άρθρου 58 παράγραφος 2 της πράξεως προσχωρήσεως οδηγεί σε επίπεδο τιμής διαφορετικό από το επίπεδο των κοινών τιμών·

ότι για τον μαλακό σίτο που προορίζεται για ζωοτροφές, η τιμή παρεμβάσεως που εφαρμόζεται στην Ελλάδα πρέπει να αντανακλά, σε σχέση με την τιμή αναγωγής που καθορίζεται για τον μαλακό σίτο που προορίζεται για αρτοποίηση στη χώρα αυτή, την ίδια σχέση με αυτή που υφίσταται στην Κοινότητα των Εννέα μεταξύ των δύο αυτών τιμών·

ότι για την όρυζα, η Ελλάδα έχει καθορίσει τέσσερις εγγυημένες τιμές σε διαφορετικά επίπεδα· ότι το σύστημα αυτό δεν συμβιβάζεται με τους κοινοτικούς κανόνες που προβλέπουν μόνο μία τιμή παρεμβάσεως· ότι αν ληφθεί υπόψη μια ενιαία μέση τιμή, σταθμιζόμενη σε συνάρτηση με την παραγωγή, οδηγεί σε διαφορά τιμής ελάχιστη· ότι αυτό δικαιολογεί την εφαρμογή, από την 1η Ιανουαρίου 1981, του καθεστώτος των κοινών τιμών στον τομέα της όρυζας· ότι πράγματι το καθεστώς αυτό επιτρέπει στους Έλληνες παραγωγούς να επιτύχουν τιμές αγοράς ισοδύναμες με αυτές που έχουν επιτευχθεί υπό το προηγούμενο εθνικό καθεστώς·

ότι οι τιμές που καθορίζονται με τον παρόντα κανονισμό εφαρμόζονται από την 1η Ιανουαρίου 1981· ότι, ως εκ τούτου, ενδείκνυται να συμπεριληφθούν σε αυτές οι μηνιαίες προσαυξήσεις που καθορίζονται από τους κανονισμούς (ΕΟΚ) αριθ. 1875/80 (1) και 1876/80 (2) και που εφαρμόζονται από τον Ιανουάριο του 1981 · ότι για το υπόλοιπο τμήμα της περιόδου εμπορίας 1980/81 οι τιμές αυτές αποτελούν αντικείμενο μηνιαίων προσαυξήσεων, που προβλέπονται στους κανονισμούς αυτούς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1980/81, οι τιμές παρεμβάσεως και η τιμή αναγωγής που εφαρμόζονται στην Ελλάδα, στους τομείς των σιτηρών και της όρυζας, καθορίζονται στο παράρτημα.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1981.

οΟ παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, την 1η Ιανουαρίου 1981.

Για το Συμβούλιο

Ο Πρόεδρος

D.F. VAN DER MEI

(1) ΕΕ αριθ. C 346 της 31. 12. 1980.

(1) ΕΕ αριθ. L 184 της 17. 7. 1980, σ. 10.

(2) ΕΕ αριθ. L 184 της 17. 7. 1980, σ. 12.

ΠΑΡΑΡΤΗΜΑ

1.2,4 // // // // ΕΝΜ/τόνο

1.2.3.4 // // Τιμή βάσεως // Μηνιαία

προσαύξηση

Ιανουάριος 1981 // Τιμή

Ιανουάριος 1981 (1) // // // // // Σίτος μαλακός // // // // Τιμή παρεμβάσεως // 155,88 // 9.35 // 165,33 // Τιμή αναγωγής // 163,02 // 9.35 // 172,37 // Σίτος σκληρός // // // // Τιμή παρεμβάσεως // 232,88 // 10,00 // 242,88 // Σίκαλη // // // // Τιμή παρεμβάσεως // 156,37 // 9,35 // 165,72 // Κριθή / Αραβόσιτος // // // // Τιμή παρεμβάσεως // 155,88 // 9,35 // 165,23 // Όρυζα // // // // Τιμή παρεμβάσεως: όρυζα αναποφλοίωτη // 233,71 // 9,24 // 242,95 // // // //

(1) Οι τιμές αυτές αποτελούν αντικείμενο μηνιαίων προσαυξήσεων που παρεμβαίνουν για το υπόλοιπο της περιόδου εμπορίας, σύμφωνα με τους κανονισμούς αριθ. 1875/80 και (ΕΟΚ) αριθ. 1876/80.